OpenLLM-France/wikimedia huggingface dataset:
# Maria Adelaida de Luxemburg

Maria Adelaida de Luxemburg (Marie-Adélaïde Thérèse Hilda Wilhelmine) (14 de juny de 1894 – 24 de gener de 1924) filla primogènita del gran duc Guillem IV de Luxemburg. Fou proclamada hereva el 10 de juliol de 1907 per a solucionar una crisi successòria al suprimir-se la Llei Sàlica, vigent fins aquell moment en el gran ducat. Es convertí en monarca a la mort del seu pare, el 25 de febrer de 1912.
Durant la Primera Guerra Mundial va mantenir bones relacions amb els ocupants alemanys. Després del conflicte, en gener de 1919, algunes veus des del Parlament demandaren la seva abdicació, que es va fer efectiva el 14 de gener de 1919. La va succeir la seva germana Carlota. Maria Adelaida es retirà a un convent de Mòdena i morí al castell de Hohenburg (Baviera) el 24 de gener de 1924.
# Torre de Cabanzón

La torre de Cabanzón és una torre de sentinella fortificada situada a Cabanzón, al municipi d'Herrerías (Cantàbria, Espanya), que formava part d'un sistema de fortificacions a la vall del Nansa.
El 1992 va ser declarada Bé d'interés cultural.

## Estructura

Es tracta en realitat d'una torre amb una petita muralla, successivament reformada o reconstruïda, creient-se que la construcció original podria ser del segle xii. Va pertànyer al senyoriu de Ràbago.
És de planta quadrada, d'uns 10 m de costat, i la seva part superior va ser escapçada segons la norma del segle xv pels conflictes dels senyors contra la monarquia. Els murs són de carreu units amb morter, reforçats amb carreus en els buits i les cantonades, com és típic d'aquestes construccions. L'entrada de la muralla no conduïa directament a la porta de la torre, per obstaculitzar el pas a l'enemic. La pròpia muralla, d'uns 3 metres d'alçada, té espitlleres, pel que es data entorn del segle xv. La muralla també posseeix merlets quadrats i un passeig de ronda, encara que bastant estret.
Una rehabilitació contemporània va recuperar els seus merlets i li va dotar d'una coberta a quatre aigües.

## Referències

* 1 2 servicios.eldiariomontanes.es - Torre de Cabanzón Arxivat 2010-04-05 a Wayback Machine. (castellà)
* ↑ Ruiz de la Riva, 1991, p. 233-239.

## Bibliografia

* Ruiz de la Riva, Eduardo. Casa y aldea en Cantabria: un estudio sobre la arquitectura del territorio en los Valles del Saja-Nansa (en castellà). Universidad de Cantabria], 1991. ISBN 978-8485429998.
* Muñoz Jiménez, J.M. Torres y Castillos de la Cantabria medieval (en castellà), 1993, p. 110.

## Vegeu també

* Torres de defensa de Cantàbria

## Enllaços externs

* CastillosNet (Torre de Cabanzón) (castellà)
# Kilburn Grange Park

El Kilburn Grange Park és un espai verd de la ciutat de Londres, situat al districte de Camden, vorejant Kilburn High Road. El parc va ser obert el 1913. Cobreix 3,2 hectàrees i conté pistes de tennis.

## Enllaços externs

* Informació Arxivat 2008-05-16 a Wayback Machine.
# Coris caudimacula

Coris caudimacula és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 20 cm de longitud total.

## Distribució geogràfica

Es troba des del nord del Mar Roig fins a Sud-àfrica i la costa nord-oest d'Austràlia.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Adromischus triflorus

Adromischus triflorus és una espècie de planta suculenta del gènere Adromischus, que pertany a la família Crassulaceae.

## Taxonomia

Adromischus triflorus A.Berger. va ser descrita per Alwin Berger i publicat a Die natürlichen Pflanzenfamilien, Zweite Auflage 18a: 416. 1930.

## Referències

* ↑ «Adromischus triflorus». Tropicos.org. Missouri Botanical Garden. [Consulta: 16 agost 2020].

## Bibliografia

* Pilbeam, John; Rodgerson, Chris; Tribble, Derek. Adromischus, The Cactus File Handbook 3 (en anglès). Christchurch, Dorset: Cirio Publishing Services Ltd., 1998, p. 107. ISBN 0 9520382 3 X.
# Cal Moro

Cal Moro és una obra de Pira (Conca de Barberà) inclosa a l'Inventari del Patrimoni Arquitectònic de Catalunya.

## Descripció

Habitatge de planta, pis i golfes. Se situa al límit entre la part antiga i moderna de la població. La planta es destinada a estables i celler, el pis a estatge i les golfes a magatzem de fruits i assecador (la condició de trànsit entre el Mediterrani i la regió continental que caracteritza la Conca es manifesta en l'aspecte de les seves construccions).

## Referències

* ↑ «Cal Moro». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 febrer 2019].
# Rolling Fields

Rolling Fields és una població dels Estats Units a l'estat de Kentucky. Segons el cens del 2000 tenia 648 habitants.

## Demografia

Segons el cens del 2000, Rolling Fields tenia 648 habitants, 253 habitatges, i 195 famílies. La densitat de població era de 1.042,5 habitants/km².
Dels 253 habitatges en un 36,8% hi vivien nens de menys de 18 anys, en un 70% hi vivien parelles casades, en un 6,3% dones solteres, i en un 22,9% no eren unitats familiars. En el 19,8% dels habitatges hi vivien persones soles el 13,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,56 i el nombre mitjà de persones que vivien en cada família era de 2,97.
Per edats la població es repartia de la següent manera: un 28,7% tenia menys de 18 anys, un 2% entre 18 i 24, un 20,8% entre 25 i 44, un 28,2% de 45 a 60 i un 20,2% 65 anys o més.
L'edat mediana era de 44 anys. Per cada 100 dones de 18 o més anys hi havia 76,3 homes.
La renda mediana per habitatge era de 122.386 $ i la renda mediana per família de 138.765 $. Els homes tenien una renda mediana de 100.000 $ mentre que les dones 41.875 $. La renda per capita de la població era de 73.152 $. Cap de les famílies i l'1,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rolling Fields». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Rolling Fields». American Fact Finder. Oficina del Cens dels Estats Units, 12-01-2010.
# Margalida Duran Cladera

Margalida Duran Cladera (Palma, 11 de juliol de 1967) és una política balear, diputada al Parlament de les Illes Balears en la VIII Legislatura.
Ha treballat com a assessora de la propietat immobiliària (API) i tècnica comptable i ha desenvolupat la seva carrera com a comptable i gerenta empresarial a Viatges Barceló i altres empreses.
Militant del Partido Popular, el 2003 fou membre de la Junta Local de Llucmajor. Fou escollida diputada a les eleccions al Parlament de les Illes Balears de 2011. El desembre de 2012 fou nomenada presidenta de la Mesa del Parlament de les Illes Balears en substitució de Pere Rotger Llabrés, implicat en el Cas Over MC.

## Referències

* ↑ Càrrecs parlamentaris
* ↑ CV al web del parlament (castellà) PDF
* ↑ «El PP publica los curriculums de sus representantes en Cort al incumplir el equipo municipal el compromiso de divulgar las biografías de los concejales a través de la página web oficial del Ayuntamiento de Palma». Arxivat de l'original el 2016-03-03. [Consulta: 25 agost 2015].
* ↑ Una diputada sin experiencia institucional, al frente del Parlamento, El País, 15 de desembre de 2012
# Tossal Mau

El Tossal Mau és una muntanya de 613 metres que es troba al municipi de les Avellanes i Santa Linya, a la comarca catalana de la Noguera.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Kilchoanita

La kilchoanita és un mineral de la classe dels silicats. Rep el nom de la localitat de Kilchoan (Escòcia), la seva localitat tipus.

## Característiques

La kilchoanita és un silicat de fórmula química Ca₆(SiO₄)(Si₃O$_{10}$). Cristal·litza en el sistema ortoròmbic.
Segons la classificació de Nickel-Strunz, la kilchoanita pertany a «09.BJ: Estructures de sorosilicats amb anions Si₃O$_{10}$, Si₄O$_{11}$, etc.; cations en coordinació octaèdrica [6] i major coordinació» juntament amb els següents minerals: orientita, rosenhahnita, trabzonita, thalenita-(Y), fluorthalenita-(Y), tiragal·loïta, medaïta, ruizita, ardennita-(As), ardennita-(V), kornerupina, prismatina, zunyita, hubeïta i cassagnaïta.

## Formació i jaciments

Va ser descoberta a la localitat de Kilchoan, a Northwest Highlands, Escòcia (Regne Unit). També ha estat descrita a els Estats Units, Itàlia, Polònia, Romania, Israel, Rússia, el Japó i Nova Zelanda.

## Referències

* ↑ «Kilchoanite» (en anglès). Mindat. [Consulta: 20 juny 2019].
# Coryanthes macrocorys

Coryanthes macrocorys, és una orquídia d'hàbit epífita originària de Sud-amèrica.

## Descripció

És una orquídia de grandària gran, que prefereix el clima càlid creixent com epifita amb pseudobulbs cònics de crucería que porten 2 fulles apicals, estretament el·líptiques. Floreix en l'estiu en l'hemisferi nord en una inflorescència penjant basal, lateral de 30 cm de llarg amb 1 a 2 flors que sorgeix d'un pseudobulb madur i amb freqüència després de la caiguda de les fulles amb flors perfumades.

## Distribució

Es troba al Perú, al Departament de Sant Martin, a una altitud de 500 a 1000 metres.

## Taxonomia

Coryanthes macrocorys va ser descrita per Robert Allen Rolfe i publicat per primera vegada en Lindenia 8: 15, t. 342. 1892.

### Etimologia

Coryanthes: (abreujat Crths.) nom genèric que procedeix del grec "korys" = "casc" i de "anthos" = "flor" en al·lusió al epiquilo del labelo semblant a un casc.
macrocorys: epítet llatí que significa "amb grans cascos".

## Vegeu també

* Història de la botànica
* Pol·linització de les orquídies
* Orquídia

## Referències

* 1 2 Jay Pfahl. «Coryanthes macrocorys» (en anglès). Internet Orchid Species Photo Encyclopedia. [Consulta: 1r maig 2013].
* ↑ «Coryanthes macrocorys». Tropicos.org. Missouri Botanical Garden. [Consulta: 1r maig 2013].
* ↑ Coryanthes macrocorys en PlantList
* ↑ «Coryanthes macrocorys». World Checklist of Selected Plant Families. [Consulta: 1r maig 2013].
* ↑ En Orchidstudium
# CAB

A informàtica, CAB (abreviatura de Cabinet) és el format natiu de fitxer comprimit de Microsoft Windows. Suporta compressió i signatura digital, i s'utilitza en una varietat de motors d'instal·lació de Microsoft: Setup API, Device Installer, AdvPack (per a la instal·lació de components ActiveX d'Internet Explorer) i Windows Installer.
Originalment va ser anomenat Diamond.
El format de fitxer CAB admet tres mètodes de compressió de dades:
* DEFLATE, creat per Phil Katz, l'autor del format de fitxer ZIP.
* Quantum, amb llicència de David Stafford, l'autor del Quantum archiver.
* LZX, creat per Jonathan Forbes i Tomi Poutanen, donat a Microsoft quan Jonathan es va unir a la companyia.
L'extensió d'arxiu CAB s'utilitza també en molts instal·ladors (InstallShield i altres), encara que no és el mateix format d'arxiu.

## Formats de compressió

| Compressor | Total original (bytes) | Total comprimit (bytes) | Ratio de compressió |
| 7-Zip (format 7z) | 23,530,652 | 6,109,183 | 26% |
| WinRAR | 23,530,652 | 6,824,892 | 29% |
| CABARC | 23,530,652 | 7,434,325 | 32% |
| WinZip (maximum-PPMd) | 23,530,652 | 8,200,708 | 35% |
| 7-Zip (format zip) | 23,530,652 | 8,909,446 | 38% |
| WinZip (maximum-portable) | 23,530,652 | 9,153,898 | 39% |
| Format | Compressió | Descompressió | Extensió de fitxer |
| 7z | X | X | 7z |
| ZIP | X | X | zip |
| GZIP | X | X | gz gzip tgz |
| BZIP2 | X | X | bz2 bzip2 tbz2 tbz |
| TAR | X | X | tar |
| RAR | | X | rar |
| CAB | | X | cab |
| Arj | | X | arj |
| Z | | X | z taz |
| CPIO | | X | cpio |
| RPM | | X | rpm |
| DEB | | X | deb |
| LZH | | X | lzh lha |
| SPLIT | | X | 001 002 ... |
| CHM | | X | chm chw hxs |
| ISO | | X | iso (imatgen CD/DVD) |
| COMPOUND | | X | msi doc xls ppt |
| WIM | | X | wim swm |
| NSIS | | X | exe |

## Vegeu també

* Formats de fitxer
* ZIP
* RAR
* DEB
* RPM_Package_Manager
* 7-Zip
* Bzip2

## Enllaços externs

* Microsoft Cabinet SDK
# Sami d'Inari

El sami d'Inari és una llengua uraliana sami parlada al municipi d'Inari, al nord-est de Finlàndia. Segons el Parlament Sami de Finlàndia és parlada per 269 persones com a primera llengua.

## Casos gramaticals

El sami d'Inari té nou casos gramaticals: nominatiu, genitiu, acusatiu, locatiu, il·latiu, comitatiu, abessiu, essiu i partitiu. El genitiu i l'acusatiu tenen sovint la mateixa terminació.

## Pronoms personals

Els pronoms personals en sami d'Inari distingeixen tres nombres (singular, dual i plural) i tres persones:
# Margalida Font Aguiló

Margalida Font Aguiló (Mallorca, 13 de març de 1957) és una mestra i política mallorquina, senadora per Eivissa en la IX legislatura i diputada al Parlament de les Illes Balears en la VIII legislatura.

## Biografia

Establida a Formentera, durant anys treballà com a mestra de religió en l'Institut d'Educació Secundària Marc Ferrer de Formentera. En el curs 2006/07 abandó la docència per dedicar-se a la vida política i presentar-se a les eleccions al Parlament de les Illes Balears de 2007 dins les llistes del PSIB-PSOE. El 9 de juliol de 2007 fou nomenada consellera de benestar social i joventut del primer Consell Insular de Formentera gràcies a un acord entre el PSIB-PSOE i Gent per Formentera.
El 28 de gener de 2011 es produí una reestructuració del consell i Margalida Font es convertia en la segona vicepresidenta Segona i Consellera de Benestar Social i Infraestructures del Consell Insular de Formentera després de la desaparició de l'actual Conselleria.
El 22 de març de 2011 va prendre possessió com a Senadora d'Eivissa i Formentera gràcies al pacte electoral que el PSOE i ExC van arribar, on pactaven que Pere Torres Torres “Cassetes” ocupés l'escó durant tres anys i ella, com a substituta, l'últim any de legislatura, el 26 de setembre de 2011 el Senat va ser dissolt per la convocatòria anticipada de les eleccions generals espanyoles de 2011.
El 20 de novembre es presentà com la primera suplent al Senat amb el PSOE. Però després de les eleccions al Parlament de les Illes Balears de 2011 l'Agrupació Insular Socialista de Formentera arriba a un acord de govern amb el partit Gent per Formentera que governava en minoria el Consell Insular de Formentera, per formar govern amb la condició que Margalida substituís Jaume Ferrer (president del Consell) com a diputat per Formentera al Parlament de les Illes Balears, pels tres anys restant de legislatura.
Després de les eleccions al Parlament de les Illes Balears de 2015 es va mantenir com a membre del Consell Insular de Formentera fins que el juliol de 2015 fou nomenada directora general de Relacions Institucionals i Acció Exterior de la conselleria balear de Presidència.

## Referències

* ↑ Currículum al web del Parlament Balear
* ↑ Fitxa del Senat
* ↑ Marga Font dimite como consellera para ser directora general del Govern, Diario de Ibiza, 11 de juliol de 2015
# L'astrònom (Vermeer)

* Aquest article tracta sobre la pintura de Johannes Vermeer. Si cerqueu l'autor de Vita Hludovici, vegeu «L'Astrònom».
L'astrònom (en neerlandès, De astronoom) és una pintura (oli sobre llenç, 51 cm × 45 cm) de Johannes Vermeer pintada al voltant de 1668, que es troba actualment al Louvre.
Els retrats de científics van ser un tema popular al segle XVII en la pintura a Holanda. L'home representat sembla el mateix que a El Geògraf, obra similar pintada a la mateixa època. Podria ser el científic Antonie van Leeuwenhoek, un amic del pintor resident a Delft.
La professió del personatge és simbolitzada pel globus terrestre (model de Jodocus Hondius) i el llibre sobre la taula, titulat Institutiones Astronomicae Geographicae (o Manual de Metius),obert en el capítol III, una secció en la qual l'astrònom busca la inspiració de Déu. Finalment, el quadre de la paret evoca el descobriment de Moisés, representació del coneixement i la ciència.
Juntament amb A casa de l'alcahueta, El geògraf i L'astrònom és l'únic quadre datat de Vermeer.

## Història

Es coneix la història de la propietat del quadre des del 27 d'abril 1713, quan va ser venut a Rotterdam en la liquidació dels béns d'un col·leccionista desconegut (possiblement Adriaen Paets o el seu pare, de Rotterdam), juntament amb el quadre El Geògraf. Es creu que el comprador va ser Hendrik Sorgh, els béns del qual es van vendre a Amsterdam el 28 de març 1720, i incloïen tant L'Astrònom com El Geògraf, descrits al catàleg com ‘Een Astrologist: door Vermeer van Delft, extra punk’ (un astròleg de Vermeer de Delft, de primera categoria ) i ‘Een weerga, van ditto, niet minder’ (Similar a l'abans esmentat, no menys).
Entre 1881 i 1888 va ser venut pel marxant d'art de París Léon Gauchez al banquer i col·leccionista Alphonse James de Rothschild, després de la mort del qual va ser heretat pel seu fill, Édouard Alphonse James de Rothschild. L'any 1940, després de la invasió alemanya de París en la segona guerra mundial el quadre va ser confiscat per l'anomenat Einsatzstab Reichsleiter Rosenberg für die Besetzten Gebiete, o Equip d'Intervenció del Governador Rosenberg, una secció del partit nacionalsocialista alemany dedicada a la confiscació d'obres d'art als territoris ocupats. Una petita esvàstica va ser estampada amb tinta negra en la part posterior del llenç. La pintura va ser retornada als Rothschild després de la guerra, i va ser adquirida posteriorment per l'Estat francès com a part de pagaments d'impostos pendents per herències, i des de 1983 s'exhibeix en el Museu del Louvre.

## Vegeu també

* Pintura barroca als Països Baixos

## Referències

* ↑ «'El astrónomo' de Vermeer» (en castellà). El País. Montserrat Villar, 02-10-2009. [Consulta: 2 setembre 2018].
* ↑ Schneider, Norbert. Vermeer. La obra completa,. Taschen, p. 75. ISBN 978-3-8365-1375-3.

## Enllaços externs

* Aquesta obra conté una traducció derivada de L'Astronome (tableau) de Wikipedia en francès, publicada pels seus editors sota la Llicència de documentació lliure de GNU i la Llicència Creative Commons Atribució-CompartirIgual 3.0 Unported.
# Aceh (desambiguació)

«Acheh, Aceh, Atchin o Atjeh» té aquests significats:
* Govern d'Atjeh, residència colonial de les Índies Orientals Holandeses
* Gran Atjeh, entitat administrativa holandesa establerta a la part nord de l'illa de Sumatra
* Sultanat d'Aceh, estat musulmà que va existir a Indonèsia des de vers el segle xv fins al 1903.
* Aceh, província d'Indonèsia a l'extrem septentrional de l'illa de Sumatra
* Atjeh (llengua)
* Poble atjeh
# Brian Kobilka

Brian Kent Kobilka (nascut el 30 de maig de 1955) és un Premi Nobel de Química dels Estats Units. És professor dels departments de fisiologia molecular i cel·lular a la Stanford University School of Medicine. També és el cofundador de la companyia de biotecnologia ConfometRx que se centra en els receptors acoblats a les proteïnes G (G protein-coupled receptors). És membre de la National Academy of Sciences des de 2011.

## Biografia

El Dr. Kobilka, és de religió catòlica, va assistir a la St. Mary's Grade School a Little Falls, Minnesota, part de la diòcesi catòlica de Saint Cloud. Va rebre el títol de doctor en medicina cum laude, de la Yale University School of Medicine. Kobilka treballà en recerca postdoctoral amb el seu mentor Robert Lefkowitz, a la Duke University.

## Recerca

Kobilka treballà en l'estructura i activitat del receptor acoblat de les proteïnes G i en particular determinà l'estructura molecular dels beta-2 adrenergic receptor. Aquesta feina té importància per a la teràpia amb fàrmacs. Anteriorment la rodopsina era l'únic receptor acoblat a les proteïnes G amb la seva estructura ben determinada a alta resolució.

## Referències

* ↑ «Tsinghua University School of Medicine». Arxivat de l'original el 2012-12-16. [Consulta: 6 novembre 2012].
* ↑ http://www.catholicnews.com/data/briefs/cns/20121023.htm#head1
* ↑ Forbes: «Cell Insights Could Bring Better Drugs». [Consulta: 16 octubre 2008].
* ↑ Rasmussen SG, Choi HJ, Rosenbaum DM, Kobilka TS, Thian FS, Edwards PC, Burghammer M, Ratnala VR, Sanishvili R, Fischetti RF, Schertler GF, Weis WI, Kobilka BK «Crystal structure of the human β₂-adrenergic G-protein-coupled receptor». Nature, 450, 7168, 2007, pàg. 383–7. DOI: 10.1038/nature06325. PMID: 17952055.
* ↑ Cherezov V, Rosenbaum DM, Hanson MA, Rasmussen SG, Thian FS, Kobilka TS, Choi HJ, Kuhn P, Weis WI, Kobilka BK, Stevens RC «High Resolution Crystal Structure of an Engineered Human β2-Adrenergic G protein-Coupled Receptor». Science, 318, 5854, 2007, pàg. 1258–65. DOI: 10.1126/science.1150577. PMC: 2583103. PMID: 17962520.
* ↑ Rosenbaum DM, Cherezov V, Hanson MA, Rasmussen SG, Thian FS, Kobilka TS, Choi HJ, Yao XJ, Weis WI, Stevens RC, Kobilka BK «GPCR engineering yields high-resolution structural insights into β₂-adrenergic receptor function». Science, 318, 5854, 2007, pàg. 1266–73. DOI: 10.1126/science.1150609. PMID: 17962519.
* ↑ ScienceWatch.com:«Interview with Brian Kobilka». [Consulta: 16 octubre 2008].

## Enllaços externs

* Kobilka laboratory home page
* Brian Kobilka academic profile Arxivat 2012-10-14 a Wayback Machine.
* ConfometRx home page
# Sami de Lule

El sami de Lule (julevsámegiella) és una llengua sami de la subfamília ugrofinesa parlada a la Lapònia al voltant del riu Lule (Suècia) i al nord del comtat de Nordland (Noruega), especialment al municipi de Divtasvuodna, on el sami de Lule és oficial.
S'escriu en l'alfabet llatí i és parlat per unes 2.000 persones. El 1983 es feu un estàndard de la llengua, que ha estat cultivada amb molt d'èxit. S'ha informat que el nombre de parlants nadius està en fort descens entre les generacions més joves.

## Referències

* ↑ «To which languages does the Charter apply?». European Charter for Regional or Minority Languages p. 3. Council of Europe. Arxivat de l'original el 2018-12-25. [Consulta: 3 abril 2014].
* ↑ «Sami de Lule». Ethnologue, 2015.

## Enllaços externs

* El nou testament en sami de Lule
* Classes en sami de Lule (en suec)
* Giehttjit áddjá goaden audiollibre en sami de Lule
# The Donor Party

The Donor Party és una pel·lícula de comèdia de 2023 dirigida per Thom Harp. S'ha doblat i subtitulat al català.

## Sinopsi

Una dona desitja ser mare per tots els mitjans. Després d'un divorci complicat i anys infructuosos de cites, s'adona que no necessita un marit, per a ser-ne. Llavors, amb les seves millors amigues creen un pla per deixar-la embarassada en una festa molt especial.

## Repartiment

* Malin Åkerman com a Jaclyn
* Rob Corddry com a Geoff
* Jerry O'Connell com a Tim
* Erinn Hayes com a Molly
* Bria Henderson com a Amandine
* Ryan Hansen com a Armin

## Referències

* ↑ «The Donor Party Movie Review | Common Sense Media» (en anglès). [Consulta: 26 setembre 2023].
* ↑ Roman, Julian. «The Donor Party Review: A Cringeworthy Procreation Comedy» (en anglès), 02-03-2023. [Consulta: 26 setembre 2023].
* ↑ «The Donor Party». Goita què fan, ara!. [Consulta: 26 setembre 2023].
* 1 2 The Donor Party a la Base de dades de cinema en català
* ↑ «The Donor Party (2023)». [Consulta: 26 setembre 2023].